tomron87/hebrew-wikipedia-sentences-corpus huggingface dataset:
חאבייר מבין שה"קרע" עשוי מאנרגיה חשמלית, והוא משכנע את יריבו הוותיק אנריקה לתמרן בכוחותיו של הקרע.
אנריקה מסכים בתמורה לטובה לא מוגדרת.
דונאל מזמן את תור פעם נוספת, ומאפשר את זרימת האנרגיה בכמות הדרושה כדי לפתוח את הקרע מחדש.
פיורי הורג את כל סוכניו של ג'יימס חוץ מבאנר ופיטר.
באנגליה, מורדוק מאיים על ג'יימס במוות אם יפגע בפיורי.
רוג'אז מסרב לחזור דרך הקרע, ומקווה לבנות מחדש אמריקה טובה יותר.
פיורי מתקיל אותו ונושא את רוג'אז המעולף בחזרה דרך הקרע, וכך נוסע אל העתיד בעצמו.
הקרע והיקום מתאחים ומשחזרים את עצמם, ומשמעות הדבר היא השמדתו של ציר-הזמן החלופי.
למרות זאת, אואטו הצופה זוכה ב"יקום כיס" מעמיתיו, ובו ציר הזמן (של יקום 1602) ממשיך כסדרו.
הפליטים מספינתו של פיורי מחליטים להתיישב במושבת רואנוק, ומכריזים עליה כמקום חופשי לכל.
בינתיים, בזמן שהוא צועד דרך היער עם וירג'יניה, פיטר ננשך בידי עכביש משונה, ומתגלה לקורא שבאנר, שהגן על פיטר בגופו מפני האנרגיות שהשתחררו כשרוג'אז ופיורי עברו דרך הקרע, משתנה לגוף מפלצתי בצבע אפור.
מסוקרן מהאירועים המתמשכים, אואטו ממשיך לצפות על היקום החדש.
מארוול 1602 מציגה דמויות היסטוריות, יחד עם דמויות ותיקות ומוכרות מיקום מארוול ודמויות חדשות.
אליזבת הראשונה, מלכת אנגליה: מלכתה המזדקנת של אנגליה.
היא מתה מגז רעיל כתוצאה מהתנקשות בחייה על ידי אוטו פון דום, הגרסה בת-התקופה של דוקטור דום.
ג'יימס הרביעי, מלך סקוטלנד: מלכה של סקוטלנד שיורש את כתר אנגליה והופך לג'יימס הראשון, מלך אנגליה.
הוא בעל שנאה וסלידה עמוקות ל"גזע המכשפות" (המוטאנטים של המציאות הזו) ומעוניין להשמיד אותם יחד עם כל אדם אחר שעוסק בכישוף.
סר ניקולאס פיורי: קצין המודיעין של המלכה.
וירג'יניה דייר: הילדה האנגלית הראשונה שנולדה באמריקה.
דוקטור סטיבן סטריינג': הרופא המלכותי וגם קוסם ואלכימאי.
פיטר פארקה: השוליה של סר ניקולאס; נער היתום שחי עם דודו ודודתו עד שנלקח אל לונדון בידי ניקולאס פיורי.
מת'יו מורדוק: זמר נודד אירי עיוור, שזכה בחושים מוגברים אחרי שנגע בחומר מסתורי כשהיה ילד.
הוא פועל בסתר כסוכן חשאי ומסייע לניקולאס פיורי.
רוג'אז: אמריקאי-ילידי מסתורי, כחול עיניים ובלונדיני שמשמש כשומר הראש של וירג'יניה דייר.
הוא למעשה קפטן אמריקה מעתיד דיסטופי שנשלח אחורה בזמן עקב תאונה.
האינקוויזיטור הגדול אנריקה: המנהיג של האינקוויזיציה הספרדית; יהודי-ספרדי שהומר בכפייה בילדותו.
כאדם בוגר, הוא משתמש בעמדת הכוח שלו כדי לקדם את תוכניותיו שלו.
אף על פי שהוא מצווה על הוצאתם להורג של המוטאנטים (שנקראים בסיפור Witchbreed - גזע המכשפות), הוא מציל בסתר את אלו שיכולים להתחזות לאנשים רגילים.
כמוטאנט בסתר בעצמו, הוא מגייס אותם אל "אחוות אלו שירשו את הארץ".
הוא נעזר בשני עוזריו, וונדה ופטרוס מקסימוף, שהם גם ילדיו בסתר.
צ'ארלס אקסבייר: ספרדי שמתגורר באנגליה, שם הוא מנהל "בית ספר לבני האצולה" - בפועל מפלט למוטאנטים.
בין תלמידיו נמנים רוברטו טרפוסיס, האל מק'קוי, סקוטיוס סאמראייל ו"ג'ון" גריי (למעשה נערה המתחזה לגבר).
ארבעת מלחי ה"פנטאסטיק": ארבעה מלחים שזכו בכוחות על כשספינתם (ה"פנטאסטיק") נתקלה בסערה משונה בלב ים.
הרוזן אוטו פון דום: השליט של המדינה הבדיונית לאטבריה.
הוא לוכד את ארבעת המופלאים כדי לנצל את גאונותו של ריד ריצ'רדס ולהכריח אותו ליצור כלי נשק ומכונות מלחמה שונות.
קליאה: אשתו ועוזרתו של סטיבן סטריינג'.
אואטו הצופה: חבר בגזע של ישויות תבוניות שנשבעו שלא להתערב בהתרחשויות ביקום, רק לתצפת ולהשקיף.
הוא שובר את שבועתו כשהוא מסביר את ההתרחשויות לרוחו של סטיבן סטריינג'.
דונאל: השומר של האוצר הטמפלרי, והאלטר-אגו של האל הנורדי תור.
הוא נלכד בידי הרוזן אוטו פון דום בדרכו להביא את אוצר הטמפלרים (הפטיש מיולניר מסווה בצורת מקל הליכה פשוט) אל אנגליה.
הוא מחולץ בידי ניקולאס פיורי והמוטאנטים בדרכם אל העולם החדש.
דייוויד באנר: יועץ של המלך ג'יימס שנשלח לרואנוק במטרה לחסל את ניקולאס פיורי.
כשהקרע נסגר בידי פיורי, באנר נלכד בהדף האנרגיה שמשתחרר ונראה מאוחר יותר מסתתר ביער לאחר שהפך ליצור אפור, מגודל ומפלצתי (האלק).
Marry Me (בתרגום חופשי לעברית: תתחתן/י איתי) הוא שיר שהוקלט על ידי הזמרת הפינית קריסטה זיגפרידס שייצג את פינלנד באירוויזיון 2013. השיר יצא ב-1 בינואר 2013 כסינגל הראשי מאלבום האולפן הראשון שלה Ding Dong!
הוידאו קליפ התפרסם ב-13 בפברואר 2013 ב-Vevo של זיגפרידס.
זה היה הסרטון הראשון בערוץ זה.
במהלך הופעתה, היא חלקה נשיקה עם אחת הרקדניות שעל הבמה.
לדברי זיגפרידס, המעשה היה חלק מהמופע וקרא לפינלנד להכיר בנישואים חד-מיניים.
ב-16 במאי זיגפרידס עלתה לגמר האירוויזיון שהתרחש ב-18 במאי.
עם זאת, בגמר היא סיימה במקום ה-24 מתוך 26 המדינות, עם סך של 13 נקודות.
על פי המפקח בפועל של האירוויזיון, יון אולה סאנד, טורקיה הודיעה בנובמבר שהיא לא תשתתף באירוויזיון.
אף על פי שהרשות הבטיחה להציג את התחרות, הרשות לרדיו ולטלוויזיה בטורקיה ביטלה את הצגת חצי הגמר ואת הגמר בגלל החשש מהנשיקה הלסבית המובטחת של זיגפרידס, לטענת פעילי להט"ב שונים.
כאשר סין שידרה את האירוויזיון באוקטובר 2013, גורמים רשמיים שידרו את הופעתה של זיגפריד אך הסירו את הנשיקה כתוצאה מצנזורת הטלוויזיה בסין והפרת האתיקה הסינית, ועוררו זעם בקרב אוהדי האירוויזיון במדינה.
זמרת ראשית - קריסטה זיגפרידס
מילים - קריסטה זיגפרידס, אריק ניהולם, קריסטופר קרלסון, ג'סיקה לונדסטרום
חברת תקליטים: יוניברסל מיוזיק גרופ
מדינהתאריך יציאהפורמטחברת תקליטיםקנדה 1 בינואר 2013 הורדה דיגיטליתEMI פינלנד • יוניברסל מיוזיק גרופ
Marvel Animated Features (בתרגום לעברית: הסרטים המונפשים באורך מלא של מארוול) היא סדרת סרטי גיבורי-על אמריקאים, הכוללת שמונה סרטי הנפשה באורך מלא שמבוססים על הדמויות של מארוול קומיקס, ביניהן האוונג'רס, איירון מן, דוקטור סטריינג', הענק הירוק ותור.
הסרטים הופקו על ידי MLG Productions, מיזם משותף בין אולפני מארוול (מאוחר יותר אולפני ההנפשה של מארוול) ו-Lions Gate Entertainment.
הסרטים הופצו במקור בארצות הברית ישירות לווידאו, כאשר הראשון, "הנוקמים: האיחוד", הופץ ב-21 בפברואר 2006, והאחרון, "תור: ממלכת האלים", הופץ ב-17 במאי 2011. הסרטים הרוויחו מהמכירות שלהם בארצות הברית כ-43.5 מיליון דולר, כאשר הסרט הרוויחי ביותר היה "הנוקמים: האיחוד 2", עם רווח של 7.9 מיליון דולר.
בשנת 2013 כל הסרטים הופצו בישראל בדיבוב עברי, כאשר בין המדבבים נכללים גלעד קלטר, אלי לולאי, לירון לב ואמנון וולף.
בשנת 2004 דווח שמארוול אנטרטיינמנט, תאגיד האם החדש של מארוול קומיקס, תקשרה עם Lions Gate Entertainment על מנת להפיק סדרת סרטי הנפשה שתופץ ישירות לווידאו ותכלול שמונה עד עשרה סרטים, כאשר אולפני מארוול, חברת הבת הקולנועית של מארוול, תיקח חלק בהפקה.
בשנת 2006 הופצו שני הסרטים הראשונים בסדרת הסרטים, "הנוקמים: האיחוד" ו"הנוקמים: האיחוד 2", אשר נמכרו למעלה מ-1.5 מיליון יחידות.
הסרט השלישי בסדרת הסרטים, "איירון מן הבלתי מנוצח", הופץ בינואר 2007, ובאוגוסט באותה שנה הופץ הסרט הרביעי בסדרה, "דוקטור סטריינג'", שהיה מועמד לפרס אנני לסרט הביתי המונפש הטוב ביותר והפסיד לסרט "פיוצ'רמה: בנדר מצליח בגדול".
בשנת 2008 אולפני ההנפשה של מארוול שולבו בהפקת סדרת הסרטים, כדי לכוון את מאמציה של מארוול בשוקי ההנפשה והבידור הביתי.
באותה שנה הופץ הסרט "הנוקמים: דור ההמשך", ושנה לאחר מכן הופץ הסרט "הענק הירוק נגד", אשר במקומו היה אמור להיות סרט שמבוסס על הקומיקס "Ultimate War" שבסופו של דבר בוטל.
בשנת 2010 הופץ הסרט "עולמו של הענק הירוק", ובשנת 2011 הופץ הסרט השמיני והאחרון בסדרת הסרטים, "תור: ממלכת האלים".
הסרטים זכו לביקורות חיוביות, והרוויחו מהמכירות שלהם בארצות הברית כ-43.5 מיליון דולר.
כמו כן, הסרטים הופצו ברחבי העולם בדיבובים שונים, בין היתר באיטליה, צרפת וישראל, בה כל הסרטים הופצו בדיבוב עברי בשנת 2013.
Mars Media Entertainment היא חברת הפקות והפצת סרטים רוסית שנוסדה בנובמבר 2011 על ידי המפיק רובן דישדישיאן והיא אחת מחברות ההפקה הגדולות ברוסיה.
(בעברית: תתחתני איתי) הוא פסקול שהוקלט על ידי הזמרת האמריקאית ג'ניפר לופז והזמר הקולומביאני מאלומה.
הפסקול יצא לאור ב-4 בפברואר 2022 בהוצאת חברות התקליטים יוניברסל וסוני לטין.
הפסקול נועד לקדם את הסרט "חתונה בהפתעה" (2022).
בעודה לופז מקדמת את הסינגל שלה "Medicine" באפריל 2019, היא אמרה לאברו דארדן מרדיו Beats 1 שהאלבום הבא שהיא מוציאה יהיה "כנראה עם סרט חדש".
מאוחר יותר באותו חודש, הוכרז כי לופז תככב לצד אוון וילסון בקומדיה הרומנטית "חתונה בהפתעה".
ביולי 2019, לוהקה הזמר הקולומביאני מאלומה לגלם את ארוסה של לופז בסרט.
ב-5 באוקטובר 2019, במהלך השבוע הראשון לצילומי הסרט, לופז ומאלומה ביצעו את השיר שלה "No Me Ames" במהלך המופע שלו במדיסון סקוור גארדן בניו יורק.
בפברואר 2020, הודיעה רשמית שהיא תוציא אלבום חדש לצד הסרט "חתונה בהפתעה" שישמש גם כפסקול שלו.
בריאיון לג'ימי פאלון סיפרה שהאלבום יכלול "שישה או שמונה" שירים בביצוע שלה ושירים "שניים או שלושה" בביצועו של מאלומה, כמו גם דואט בין השניים שמבוצע גם כשיר קצבי וגם כבלדה.
לאחר שקיבלו את התסריט של הסרט "חתונה בהפתעה", לופז והצוות שלה התחילו למצוא מקומות בסרט שבהם יוכלו להציב מוזיקה.
לופז אמרה, "אי אפשר לעשות סרט על שני כוכבי פופ שמופיעים ואין להם פסקול".
במהלך סיבוב ההופעות שלה "It's My Party" בקיץ 2019, היא הקשיבה ל-100 שירים שהוגשו על ידי כותבים ומפיקים שונים וצמצמה את זה ל"שבעה או שמונה" שירים שיוצגו בסרט.
תהליך יצירת הפסקול היה "ממש קשה" עבור לופז בשל העובדה שהיא לא יצרה "אלבום J.Lo" ובמקום זאת "כתבה שירים לסיפור".
לאחר שחתמו על הפרויקט, מאלומה החל לכתוב שירים עם המפיק הוותיק שלו אדגר בררה.
השיר הראשון שכתבו היה "Segundo", שזכה לקבלה חיובית מהאולפן והבמאי.
לאחר שהתבקשו לעשות "שיר רגאטון נוסף, מסחרי יותר", הם כתבו שיר שני בשם "Uno en un Millón".
"Pa' Ti" סימן את הופעת הבכורה הגבוהה ביותר של לופז במצעד בארצות הברית מאז 2017, כאשר נחת במקום התשיעי במצעד השירים הלטיניים.
זה הפך לכניסה הגבוהה ביותר של לופז במצעד מאז הופעתה בסינגל "Adrenalina", משנת 2014, כמו גם השיר השביעי שלה בעשרת הגדולים וה-13 של מאלומה.
"On My Way", הסינגל השני מהאלבום, יצא לאור ב-18 בנובמבר 2021, לצד הטריילר לסרט.
+ תאריכי יציאות לאור ופורמטים עבור Marry Meאזורתאריך יציאהפורמטחברת תקליטיםמקורצרפת4 בפברואר 2022הזרמת מוזיקה • הורדה דיגיטלית • תקליטוריוניברסל • סוני לטיןפוליןתקליטורסוני מיוזיקבריטניהסטרימינג • הורדה דיגיטלית • תקליטוררלנטלס רקורדסארצות הבריתסוני לטיןקנדה4 בפברואר 2022תקליטורסוני מיוזיק
"Marry Me" (בעברית: "תתחתן איתי" או "תתחתני איתי") הוא שיר שהוקלט על ידי הזמרת האמריקאית ג'ניפר לופז, ביחד עם הזמר הקולומביאני מאלומה מתוך פסקול הסרט, "חתונה בהפתעה" (2022).
השיר יצא לאור ב-2 בפברואר 2022, על ידי חברות התקליטים סרטי יוניברסל וסוני מיוזיק לטין, כסינגל השלישי מתוך הפסקול.
השיר הגיע למקום השמיני במצעד הסינגלים של הונגריה.
שתי גרסאות שונות של השיר הוקלטו בידי ג'ניפר לופז ומאלומה: גרסת בלדה וגרסה קצבית שסומנה בקרדיטים כ-"Kat & Bastian Duet".
גרסת הבלדה נכתבה על ידי מייקל פולק, ניקולאס סרזן, אוליביה וית', מאלומה ואדגר באררה והופקה על ידי קים בורס וקווין טיזלי.
הגרסה הקצבית הופקה על ידי מייקל פולק, המונסטרס & סטריינג'רז וניקולאס סרזן וכוללת כתיבה נוספת של סטפן ג'ונסון, ג'ורדן ג'ונסון ואוליבר פטרהוף.
שתיהן סומנו כשירי פופ, בשל היותו של הפסקול ככזה הכולל שירים מהסוגה המוזיקלית הזו.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-8.5 מיליון השמעות.
הווידאו קליפ הרשמי של גרסת הבלדה לשיר פורסם ב-11 במרץ 2022 וכולל הופעת אורח של בן אפלק.
הקליפ הרשמי של הגרסה הקצבית לשיר פורסם ב-18 במרץ 2021 בפייסבוק בלבד, במטרה לעזור בקידום המסחרי של הסרט, הפסקול והשיר במדיה החברתית, פרט ליוטיוב (לשם הועלה הקליפ של גרסת הבלדה).
נכון לאפריל 2022, מונה הצפיות של הקליפ עומד על למעלה מ-2.2 מיליון צפיות.
אזורתאריך יציאהפורמטחברת תקליטיםמקורעולם2 בפברואר 2022הזרמת מוזיקה • הורדה דיגיטליתיוניברסל • סוני לטיןאיטליה18 בפברואר 2022רדיו להיטים עכשווייםסוני
"Maroon" (בעברית: "חוּם עֲרמוֹנִי") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה לאור בשנת 2022 חברת התקליטים ריפבליק רקורדס, כרצועה השנייה מתוך אלבום האולפן העשירי של סוויפט, Midnights.
זוהי בלדת דרים פופ בעלת מוטיבים ממוזיקת הטראפ ומצליליה של גיטרה חשמלית.
הרצועה קיבלה משובים חיוביים מטעם מבקרי המוזיקה, שהחמיאו על הפקתה ועל מילותיה.
אולם כמה מהם טענו כי נושאה, התגברות על מערכת יחסים רומנטית, מוזכר בשירים קודמים של סוויפט.
"Maroon" הגיע למקום השני והשלישי בבילבורד גלובל 200 ובבילבורד הוט 100 בארצות הברית בהתאמה, ולעשירייה הפותחת במצעדי המוזיקה באוסטרליה, קנדה, מלזיה, ניו זילנד והפיליפינים.
החל מ-21 בספטמבר עד ל-7 באוקטובר 2022 פרסמה סוויפט סדרת סרטוני טיקטוק, המונה שלושה-עשר פרקים, בשם Midnights Mayhem with Me.
בכל אחד מהם גלגלה רולטת לוטו ובתוכה כדורים הממוספרים מאחת עד שלוש עשרה.
בכל פעם שיצא כדור, היא הכריזה את שם השיר בהתאם למיקומו ברשימת הרצועות של Midnights.
רקע הסרטון, הכולל וילון כתום וצלילי מוזיקת מעליות, נשארו אחידים למשך כל הסדרה.
בפרק החמישי, שעלה ב-30 בספטמבר, הכריזה סוויפט על כותרת השיר, "Maroon".
"Maroon" מציג את התמודדותה של הזמרת בעקבות פרידה מאהובה.
לאורך השיר היא מתייחסת לדימויים רבים בהם השתמשה בשירים קודמים כדי לתאר מערכת יחסים רומנטית, כמו ניו יורק ויין.
הפזמון מציג את שרידיה האחרונים של מערכת היחסים: "And how the blood rushed into my cheeks" ("ואיך הדם זרם ללחיי"), "The mark they saw on my collarbone" ("הסימן שהם ראו על עצם הבריח שלי"), "The rust that grew between telephones" ("החלודה שגדלה בין חוטי הטלפון").
לאחר שסימנה הידרדרות בזוגיותה עברה בגשרית לציין כי היא עודנה זוכרת את הרגעים הטובים ממנה.
סוויפט ציינה כי Midnights הוא אוסף של שלושה-עשר שירים המתארים לילות ללא שינה במהלך חייה.
מספר מבקרים טענו כי ייתכן ו-"Maroon" מתאר את אחד מהלילות הללו בתקופת הוצאת האלבום Red (2012), שכן שתי היצירות מתייחסות לגוונים של הצבע האדום.
קווין מורלנד מ-Pitchfork ערך השוואה בין צורת ההפקת השיר לבין זו של האלבום, ותווה מספר קווי דמיון ביניהן.
מוטיב הלחיים הסמוקות חזר על עצמו בשיר "Illicit Affairs" מהאלבום Folklore (2020) כתב ג'ון וולמאר מ-Beats Per Minute.
אן פאוורס מ-NPR טענה כי "Maroon" הוא שיר המשך ל-"Cornelia Street" מ-Lover (2019), בשל ההתייחסות לעיר ניו יורק.
אורכו של "Maroon" עומד על שלוש דקות ושלושים ושמונה שניות.
הוא שאוב מסוגות הדרים פופ, הסינת'פופ והטריפ הופ.
הוא מכיל מנגינה אלקטרונית חדגונית במחציתו השנייה.
השיר משלב אפקטי הדהוד לקולה של סוויפט, סינתיסייזר, תופים, מקצבי טראפ וגיטרה חשמלית.
הרצועה תוארה כבעלת אווירה פסטורלית ושמימית.
אלכסיס פטרידיס מ-The Guardian כינה את השימוש בגיטרה חשמלית כ"שוגייזי".
ב-Paste השוותה אלן ג'ונסון את ההפקה ב-"Maroon" לזו של "Dress" מהאלבום Reputation (2017).
סוויפט כתבה את "Maroon" עם ג'ק אנטונוף, שגם תכנת אותו.
לחן השיר מורכב מנגינתו של אנטונוף על כלי הקשה, סינתיסייזר מסוג ג'ונו 6 מודולרי, פסנתר, גיטרה חשמלית וגיטרה בס.
על האורגן, הסקסופון, החליל והקלרינט היה אוון סמית' אמון.
הוא הקליט את נגינתו באולפן הביתי שלו, פלז'ר היל רקורדינג, בפורטלנד.
אנטונוף וטנכאית הקול לורה סיסק עבדו על הרצועה באולפני רוף קאסטמר שבברוקלין ובאולפני אלקטריק ליידי שבניו יורק.
הנדסת השיר נעשתה על ידי אנטונוף, סיסק וסמית' בסיוע של ג'ון רוני, ג'ון שר ומייגן סירל.
את עבודת המיקסינג עשה סרבן גניאה יחד עם ברייס בורדון באולפני מיקסטאר סטודיוס בווירג'יניה ביץ'.
רנדי מריל הכין את המאסטרינג של "Maroon" בסטודיו סטרלינג סאונד באדגואטר שבניו ג'רזי.
"Maroon" הוא בלדה בעלת צלילים אמביינטים ואווירתיים.
הפקתו משלבת אפקטים מוזיקליים רבים, כמו הדהוד קולי ושירת מקהלה על ידי אדם אחד ("שירה שכבתית").
הסינתיסייזר והתופים מייצרים תחושת האזנה למקצבי טראפ.
קורטני לרוסה וקאלי אהלגרים מ-Insider הכתירו את "Maroon" כרצועה הטובה ביותר מ-Midnights.
לרוסה כינתה אותה כ"מבריק" וכסיפור נהדר על תורת צבעיה של סוויפט על אהבה, בעוד שאהלגרים קבע כי השיר מעלה זיכרונות נוסטלגיות משירי העבר שלה.
וולמאכר הכתיר אותו כ"יצירת מופת" וכ"שיר הפופ של השנה", ושיבח את הפקתו ומילותיו.
ב-Esquire ציין אלכס בילמס לטובה את קולה של סוויפט, שראויים לטענתו להישמע באחת מאופרות הסבון של ראיין מרפי.
כתב הבילבורד ג'ייסון ליפשוץ החמיא לכישרון הכתיבה של סוויפט.
קנת פרטרידג' כתב במאמר ל-Genius כי "Maroon" מכיל כמה מהמילים הפואטיות ביותר שכתבה סוויפט אי פעם.
מורלנד טען כי הוא יכול להאזין לרצועה במשך כל הלילה.
לעומת זאת, ג'ון קרמניקה מ-The New York Times לא התרשם מההפקה, וטען כי קולותיה של סוויפט ערמו יחד בצורה רעה עד כדי חנק.
באופן דומה טען פול אטארד מ-Slant Magazine כי ב-"Maroon" משולבים יותר מדי אלמנטים שונים, שנשמעים לא טוב יחדיו.
קארל וילסון מ-Slate ציין כי במכלול האלבום של Midnights ניכר כי השיר נכתב לטובת מעריציה, שאוהבים את הדימויים שלה למערכות יחסים קלוקלות.
עם יציאתו של Midnights הופיע "Maroon" במקום השלישי בבילבורד הוט 100, מאחורי "Anti-Hero" ו-"Lavender Haze" בהתאמה.
נתוני השבוע הראשון לצאתו הורכבו מ-37.6 מיליון השמעות, 2,900 הורדות דיגיטליות ו-471,000 השמעות ברדיו (איירפליי).
סוויפט הפכה לאשה הראשונה שמאכלסת את כל עשרת השירים הפותחים של המצעד בשיריה.
הוא הגיע למקום הרביעי בקנדה הוט 100, וזכה לתואר פלטינה מאיגוד תעשיית ההקלטות הקנדי ב-19 בינואר 2023 על נתוני המכירות שלו במדינה.
ב, הגיע למקום השישי במצעד שירי הסטרימינג הבריטי, וקיבל תואר כסף מאיגוד תעשיית ההקלטות הבריטי.
"Maroon" הופיע במספר רב של מצעדי מוזיקה ברחבי העולם: רביעי באוסטרליה וב, חמישי במלזיה ובניו זילנד, 11 בפורטוגל ובווייטנאם, 12 באיסלנד ובדרום אפריקה, 19 בקרואטיה, 20 בלוקסמבורג, 22 בהונג קונג, 26 בשוודיה, 30 בנורווגיה, 32 בדנמרק, 49 בספרד 96 בגרמניה ו-100 בארגנטינה ובצרפת.
בנוסף, דורג במקום הרביעי במצעד הבילבורד גלובל 200.
"Maroon" בוצע באצטדיון ג'איינטס במזרח רתרפורד, ניו ג'רזי, ב-26 במאי 2023 יחד עם השיר "Getaway Car".
סוויפט הציגה את השיר בכך שהביעה שהוא אחד האהובים עליה מהאלבום שלה Midnights, וציינה שהוא לא הושמע בסיבוב ההופעות עד אותו ערב.
השיר בוצע הפעם השנייה באצטדיון SoFi באינגלווד, קליפורניה ב-3 באוגוסט 2023 יחד עם השיר "I Can See You".
כל הקרדיטים שלהלן לקוחים מהערות האלבום Midnights:
מקוםתאריםמכירותאוסטרליה (ARIA)פלטינה70,000 הממלכה המאוחדת (BPI) כסף 200,000 קנדה (Music Canada) פלטינה 80,000
Marvelous (ביפנית: 株式会社マーベラス) היא חברת פיתוח והפצת משחקי וידאו יפנית.
החברה הוקמה בשנת 2011 תוך מיזוג של מספר חברות בתחום.
החל משנת 2014 היא פועלת תחת השם הנוכחי.
החברה הוקמה בשנת 2011 תוך מיזוג 3 חברות יפניות שפעלו בתחום:
AQ Interactive הוקמה בשנת 2005 על בסיס חברת Cavia.
החברה פיתחה משחקים רבים לרבות "הטינה".
בשנת 2009 מטה החברה עבר לטוקיו.
בבעלות החברה הייתה חברה אמריקאית Xseed Games.
Liveware חברה שהתמחה ביצירת תוכן לסמרטפונים.
Marvelous Entertainment הוקמה בשנת 1997 והתמחה ביצירת משחקי וידאו.
הסדרה המוצלחת של החברה הייתה Story of Seasons.
המשחק הראשון בסדרה שוחרר בשנת 1997. בשנת 2003 שוחרר Harvest Moon: Friends of Mineral Town.
המשחק אחרון בסדרה שוחרר בשנת 2021.
בנובמבר 2012 החל מסחר של מניות החברה בבורסה לניירות ערך בטוקיו.
באותה שנה החלה לפעול באנגליה חברת בת Marvelous Europe.
היא פיתחה מספר משחקים לפלטפורמות ניידות.
בשנת 2017 הוקמה חברת בת Honey∞Parade Games לפיתוח משחקים בסדרה Senran Kagura.
עד לאוגוסט 2017 נמכרו כ-1.65 העתקים של משחקי הסדרה.
במאי 2020 20% ממניות החברה נרכשו על ידי Tencent תמורת 65 מיליון $.
במהלך פעילותה החברה פיתחה עשרות משחקי וידו לפלטפורמות שונות.
כמו כן היא פעילה שתחום אנימה.
Markdown (או מרקדאון) היא שפת סימון ליצירת טקסט מעוצב באמצעות עורך טקסט.
ג'ון גרובר וארון שוורץ יצרו את Markdown בשנת 2004. Markdown נמצאת בשימוש נרחב בבלוגים, תוכנות למסרים מיידיים, פורומים מקוונים, תוכנות שיתופיות, דפי תיעוד וקובצי README.
Markdown נוצרה בהשראת מוסכמות קיימות מראש לסימון טקסט רגיל בדואר אלקטרוני ופוסטים בקבוצות דיון, כגון שפות הסימון הקודמות setext (בערך 1992), טקסטיל (בערך 2002) ו-reStructuredText (בערך 2002).
בשנת 2002 ארון שוורץ יצר atx והתייחס אליו כ"פורמט הטקסט המובנה האמיתי".
שוורץ וגרובר עבדו יחדיו כדי ליצור את שפת Markdown בשנת 2004, במטרה לאפשר לאנשים "לכתוב באמצעות פורמט טקסט רגיל קל לקריאה וקל לכתיבה, עם אופציה פשוטה להמיר אותו ל-XHTML (או HTML)"
מטרת העיצוב העיקרית שלו הייתה שהשפה תהיה קריאה כפי שהיא, מבלי להיראות כאילו היא סומנה בתגים או הוראות עיצוב, בניגוד לטקסט המעוצב בשפות סימון "כבדות" יותר, כגון RTF, HTML, או אפילו ויקיטקסט, שלכל אחד מהם יש תגיות ברורות בשורה והוראות עיצוב שיכולות להקשות על הקריאה של הטקסט.
ככל שהפופולריות של Markdown גדלה במהירות, הופיעו יישומי Markdown רבים, מונעים בעיקר על ידי הצורך בתכונות נוספות כגון טבלאות, הערות שוליים, רשימות הגדרות, וקטעי Markdown בתוך בלוקים של HTML.
ההתנהגות של חלק מאלה חרגה מהטמעת הייחוס, שכן Markdown אופיינה רק במפרט לא פורמלי וכדי להמיר אותה ל-HTML היה צורך ביישום Perl.
יחד עם זאת, מספר אי בהירויות במפרט הבלתי פורמלי משכו תשומת לב.
בעיות אלו דרבנו יצירת כלים כגון Babelmark להשוואת הפלט של יישומים שונים, ומאמץ של כמה מפתחים ושל מנתחי Markdown לסטנדרטיזציה.
עם זאת, גרובר טען שסטנדרטיזציה מלאה תהיה טעות: "לאתרים (ולאנשים) שונים יש צרכים שונים.
אף תחביר לא ישמח את כולם."
גרובר נמנע משימוש בסוגרים מסולסלים ב-Markdown כדי לשמור אותם באופן לא רשמי להרחבות ספציפיות ליישום.
GitHub השתמשה בגרסה משלה של Markdown כבר משנת 2009, והוסיפה תמיכה בעיצוב נוסף כגון טבלאות ותוכן בלוק, קינון בתוך רכיבי רשימה, כמו גם תכונות ספציפיות ל-GitHub כגון קישור אוטומטי של הפניות ל-commits, בעיות, שמות משתמש וכו'.
Markdown Extra היא שפת סימון קלת משקל המבוססת על Markdown המיושמת ב-PHP (במקור), Python ו-Ruby.
שפה זו מוסיפה תכונות שאינן זמינות בתחביר Markdown רגיל.
Markdown Extra נתמכת בחלק ממערכות ניהול התוכן כגון Drupal ו-TYPO3.
Markdown Extra הוסיפה את התכונות הבאות ל-Markdown:
"קוביות קוד מגודרות" המשתרעות על פני מספר שורות קוד
Marvel Snap הוא משחק קלפים דיגיטלי שפותח על ידי Second Dinner ופורסם על ידי Nuverse עבור אנדרואיד, iOS, macOS ו-Windows.
המשחק כולל אוסף של דמויות שונות מיקום מארוול.
המשחק יצא לאור ב-18 באוקטובר 2022, לאחר תקופה של בדיקות בטא.
לכל שחקן יש חפיסה של 12 קלפים.
כל קלף מתאר דמות של גיבור, אנטי גיבור או נבל מיקום מארוול עם עלות (אנרגיה), רמת כוח, ולחלקם אף יש יכולת פוטנציאלית מיוחדת.
בתחילת כל משחק, שחקנים שמים בו זמנית קלף אחד או יותר עם הפנים כלפי מטה באחד משלושה מיקומים הלקוחים מיקום מארוול.
המיקומים מוקצים באופן אקראי לכל סיבוב, ולכל מיקום יש אפקט ייחודי.
בסוף כל סיבוב קלפים נחשפים ויכולות מיוחדות של קלפים מופעלות.
מי שיש לו את הכוח הגבוה ביותר במיקום נתון זוכה במיקום זה.
מטרת המשחק היא לזכות בשניים מתוך שלושת המקומות.
המשחק נמשך שישה סיבובים, כל אחד מהם נותן "אנרגיה" גוברת לשחק קלפים חזקים יותר ככל שהמשחק מתקדם דהיינו סיבוב ראשון-אנרגיה אחת, סיבוב שני- שתיים וכן הלאה, האנרגיות לא משתמרות מתור לתור.
שחקנים מטפסים בסולם המדורג של המשחק על ידי הרווחת "קוביות".
משחק מתחיל עם קובייה בודדת בתור ההימור שלו, אבל שחקן יכול להכפיל את ההימור בכל עת על ידי "נקישה", ובשלב זה ליריבו יש אפשרות לסגת או לגשת לנקישה.
המעצב קנט-אריק הגמן השווה את הנקישה לקוביית ההכפלה של משחק הלוח המסורתי שש-בש.
כמו כן ישנה אפשרות לאינטראקציה בסיסית בין יריבים על ידי שליחת אימוג'ים מותאמים.
המשחקיות של Marvel Snap נחשבת לפשוטה יחסית בהשוואה למשחקי קלפים אחרים, ומשחקים בודדים נמשכים בדרך כלל כמה דקות.
בזמן השחרור העולמי, המשחק הציג למעלה מ-170 קלפים,
וכיום ישנם יותר מ-200 קלפים, כאשר כל עונה מצרפים קלפים נוספים.
Marvel Snap הוא משחק הבכורה של חברת המשחקים Second Dinner, אולפן לפיתוח משחקים שהוקם על ידי מפתחי Hearthstone לשעבר בן ברוד, יונג וו והמילטון צ'ו.
ב-31 בינואר 2023, Second Dinner הוסיפה את מצב הקרב ל-Marvel Snap, המאפשר משחקים פרטיים עם חברים.
ב-Marvel Snap, שחקנים יכולים להשיג וריאנטים של הקלפים שנמצאים ברשותם דרך החנות במשחק או פרסי העונה.
וריאנטים הן גרסאות חלופיות של העיצוב של קלף בסיס, ואינן מציעות יתרונות משחק מכיוון שהן קוסמטיות בלבד.
החל מינואר 2023, יש יותר מאלף וריאנטים שונים במשחק.
כמה מהאמנים הבולטים יותר שיש להם וריאנטים על שמם כוללים את ריאן גונזלס, קים ג'סינטו ודן היפ.
המשחק זכה לביקורות משבחות בארץ ובעולם, בדגש על המשחקיות, והתחכום הפשוט אך דורש המחשבה שהוא מציג לשחקן, ביקורת נוספת מציינת את זה שהמשחק הוא חינמי ומבוסס רכישות אך אינו דוחק בשחקן לעשות זאת, ולא קיים בו מודל של "תשלום בשביל לנצח".
Marvel 1943: Rise of Hydra (בתרגום חופשי לעברית: מארוול 1943: עלייתה של הידרה) הוא משחק פעולה-הרפתקאות שמפותח ויופץ על ידי "Skydance New Media", ומבוסס על דמויותיהם של קפטן אמריקה והפנתר השחור מבית מארוול קומיקס.
פיתוחו של המשחק הוכרז במשותף על ידי החברות "Skydance" ו-"Marvel Games" באוקטובר 2021, כפרויקט הראשון שיופק על ידי "Skydance" עבור "מארוול קומיקס", לצד אישור על מעורבותם של ראשי האולפנים איימי הניג וג'וליאן ביק כמפיקים, ושל הקומיקסאי והתסריטאי מארק ברנרדין, אשר הופקד על כתיבת עלילת המשחק לצד הניג.
המשחק עתיד לצאת לשוק במהלך שנת 2025.
המשחק עתיד להיות משחק פעולה והרפתאות ממוחשב, במהלכו יוכלו השחקנים לשלוט בצוות של ארבע דמויות.
בנוסף לגיבורים הראשיים, סטיב רוג'רס / קפטן אמריקה ואזורי / הפנתר השחור, יוכלו השחקנים לשלוט גם בדמויותיהם של גבריאל ג'ונס ונאנאלי, מנהיגת רשת המרגלים של ואקאנדה.
בנובמבר 2019, ביקשה "Skydance Media" מבמאית משחקי הווידאו והתסריטאית איימי הניג להקים חטיבת משחקים בתוך החברה.
באוקטובר 2021, החטיבה, שזכתה לשם "Skydance New Media", הודיעה כי הפרויקט הגדול הראשון שלה יהיה "משחק נרטיבי מסוגת פעולה-הרפתקאות בהשראת שוברי קופות" שפותח בשיתוף פעולה עם "Marvel Games", ויכיל עלילה מקורית.
חודש שלאחר מכן, חשף התסריטאי ומפיק הטלוויזיה של מארוול קומיקס, מארק ברנרדין, את מעורבותו בכתיבת עלילת המשחק.
המשחק הוצג לראשונה במהלך כנס D23 Expo שנערך ב-9 בספטמבר 2022. במהלך התצוגה נחשפו הפרוטגוניסטים והאנטגוניסט הראשיים של המשחק.
בנוסף, הודיעה "Marvel Games" כי ג'ואל ג'ונסטון יגלם את דמותו של הווארד סטארק, בעוד שלין רנה תגלם את דמותה של ג'ולי, דמות מקורית שנוצרה עבור המשחק.
על הלחנת המשחק הופקד המלחין סטיבן ברטון.
במשחק תופיע גם השחקנית ג'נינה גאבנקר בתפקיד שטרם פורסם.
Marvel Zombies (בתרגום חופשי לעברית: הזומבים של מארוול) היא סדרת קומיקס מוגבלת המורכבת מחמש חוברות שפורסמו מדצמבר 2005 עד לאפריל 2006 בהוצאת מארוול קומיקס.
הסדרה נכתבה על ידי רוברט קירקמן, האיורים עוצבו על ידי וכריכות החוברות עוצבו על ידי .
הסדרה היא הסדרה הראשונה במסגרת סיפורי "Marvel Zombies" ועלילתה מתמקדת בייקום אלטרנטיבי בו גיבורי העל המוכרים של מארוול נדבקו בווירוס שהופך אותם לזומבים.
הסדרה נוצרה במסגרת קרוסאובר עם סדרת הקומיקס "" בה ריד ריצ'רדס הזומבי מתמרן את מקבילו מייקום האולטימייט לפתוח דלת על מנת להדביק את ייקום האולטימייט בווירוס, אולם בסופו של דבר, ריד ריצ'רדס (ייקום האולטימייט) מרמה את ריד ריצ'רדס הזומבי ומסכל את תוכניתו.
הקומיקס זכה לאדפטציה בסדרת הטלוויזיה "מה אם..." מבית היקום הקולנועי של מארוול.
בעקבות זאת, הוכרז שסדרת אנימציה הקשורה לקומיקס נמצאת בתהליכי הפקה.
בזמן שהוא כתב עבור הקומיקס "Ultimate Fantastic Four", מארק מילר החליט להציג בקומיקס עולם אלטרנטיבי שמאוכלס על ידי זומבים.
מארוול אהבו את הרעיון של מילר ובמהלך כתיבתו, הוחלט לייצר סדרת ספין אוף קצרה בשם "Marvel Zombies".
במטרה לפתח את העולם שמילר יצר, מארוול ביקשו מקירקמן לכתוב את עלילת הקומיקס ומפיליפס לאייר אותו.
קירקמן היה הבחירה הראשונה של מארוול והאחרון הסכים במהרה מפאת אהבתו לזומבים ולחוברות הקומיקס של מארוול, ובכך הרגיש שזאת הזדמנות שאסור לו להחמיץ.
קירקמן התרגש לאחר ששמע מי הולך לאייר את החוברות שהוא יכתוב מכיוון שהוא מעריץ את עבודותיו של פיליפס וביניהן הקומיקס "" מבית DC קומיקס.
קירקמן גם לא פחד להיות מתויג כ"ההוא שכותב לגיבורי על" או "ההוא שכותב לזומבים" והרגיש שבסיפור ישנם מספיק גיבורי על כדי להפוך אותו לסיפור מספיק מגוון ומעניין.
קירקמן כתב את הסדרה עבור קוראים שלא קראו קודם לכן את "Ultimate Fantastic Four" וזאת במטרה להתמקד בגיבורים שבלעדיים למיני סדרה, ביניהם מגנטו שלו חלק חשוב בסדרה.
בניגוד לעבודותיהם של במאיי סרטי זומבים כדוגמת ג'ורג' רומרו (ששם מוצגים זומבים איטיים וחסרי בינה), קירקמן החליט לשמור על האנושיות וכוחות העל של גיבורי העל למרות הווירוס, אך כן יצר להם רעב לבשר אדם אותו עליהם לספק.
בכך, עלילת הסדרה סוקרת את מאמצי הגיבורים להתנגד לווירוס ולשלוט על רעבם לבשר אדם.
במהלך התכנון, קירקמן ניסה לפתח דרכים מקוריות בהם חלק מגיבורי ונבלי העל ימותו במהלך הסדרה ואף הגדיל והכניס אלמנטים של קומדיה שחורה לסדרה וביניהם גם אלמנטים של גור (אלימות גרפית) בדומה ליצירות המבוססות על זומבים.
קירקמן הביע תדהמה לנוכח העובדה שמארוול מאשרת לו להכניס אלמנטים כאלו לקומיקס.
אחד הרעיונות המוקדמים לסדרה כלל את גיבור העל לוק קייג', ששרד את מגפת הזומבים כשורד יחיד, אך לאחר שראה את עבודותיו של המאייר , שכבר יצר מעין גרסה זומבית לקייג', קירקמן החליט לרדת מהרעיון.
במטרה לאייר את הסדרה, פיליפס שאב השראה מהסגנון האמנותי בו הוא השתמש בקומיקס "Sleeper" מאת אד ברובייקר.
מכיוון שהסדרה נועדה להיות המשך לסיפור שהוצג ב-"Ultimate Fantastic Four", פיליפס שמר על הסגנון האמנותי שהוצג ב-Sleeper ואפילו השתמש באותן התלבושות שהיו באותו הקומיקס, אך כן נתן להן את "הטאץ' שלו".
פיליפס הצהיר שהדמויות שהוא הכי אהב לאייר היו הגרסאות הזומביות של תור ושל קפטן אמריקה.
אחד האתגרים שעמדו בפניו היה לצייר גרסאות זומביות לגיבורי העל המוכרים, מכיוון שהוא היה מורגל לצייר את הגיבורים עם בגדים אזרחיים רגילים, אך נאלץ לחזור לצייר אותם עם שרירים מוגזמים ותלבושות עשויות ספנדקס.
פיליפס נהנה מהעבודה עם קירקמן וסיפר שאחת החוויות שהוא הכי אהב הייתה "לשחק" עם מספר לא קטן של דמויות אותן קירקמן הכניס לסדרה.
ברב יקומים של מארוול מתקיים יקום בשם "כדור הארץ 2149" בו חיים מקבילים זומבים לגיבורי העל המוכרים של חברת מארוול.
הסיפור מתחיל כשגיבור על מיקום מקביל מתרסק בכדור הארץ בעקבות "הרעב" ומדביק בווירוס את חברי האקס-מן, ארבעת המופלאים ואת רוב גיבורי העל המוכרים.
ההידבקות עוברת מאדם לאדם דרך מגע עם דם נגוע, מה שקורה לאחר נשיכה.
גיבורי העל מצליחים לשמור על האינטלקט, האנושיות וכוחות העל שלהם, אך כן חשים רעב בלתי נגמר לבשר אדם.
הסיפור מתחיל היכן שפרק הקרוסאובר מסתיים, כאשר מגנטו הורס את השער הבין ממדי לאחר שארבעת המופלאים ושורדים נוספים מצליחים לברוח בחזרה ליקום האולטימייט.
לאחר קרב מול הזומבים, מגנטו לומד שהאקולייטים (חברי הקבוצה של מגנטו) וכן פורג' עדיין בחיים על אסטרואיד "M".
למרות זאת, לפני שמגנטו מצליח להגיע אליהם, הוא מותקף ונאכל על ידי הזומבים (למרות שהוא מצליח לכרות את ראשו של הוקאיי הזומבי רגע לפני מותו).
הגולש הכסוף מגיע לכדור הארץ ומזהיר את הגיבורים שאדונו, גלקטוס בדרכו לאכול את הכוכב.
הזומבים תוקפים את הגולש הכסוף, שמוכנע ונאכל על ידי מספר גיבורים וביניהם קפטן אמריקה, איירון מן, האיש הענק (האנק פים), ספיידרמן, לוק קייג', הענק הירוק ווולברין.
לאחר שספגו חלק מכוחו של הגולש הכסוף בעקבות אכילתו, הגיבורים הורגים את רוב הזומבים בכוכב על מנת להשביע את רעבם.
האקולייטים חוזרים לכדור הארץ במטרה למצוא את מגנטו, אך במקום זאת מוצאים את הפנתר השחור שעדיין חי.
הפנתר השחור ברח מהמעבדה בניהולו של האנק פים הזומבי, ששמר עליו בחיים כמקור מזון.
בעקבות זאת, הפנתר השחור איבד את אחת מידיו ואחת מרגליו.
הצרעה הזומבית נכנסת לוויכוח עם בעלה לאחר שגילתה שהוא משתמש בפנתר השחור כמקור מזון.
האנק מכניע את הצרעה על ידי עריפת ראשה, אך ראשה עדיין בהכרה.
לאחר שראה את ראשה של הצרעה מתחנן לאוכל, הפנתר השחור הסיק שהרעב הוא אפקט פסיכולוגי ולא צורך קיומי (מכיוון שלצרעה אין גוף או מערכת עיכול לאחר שראשה נכרת).
במקביל, הזומבים האחרים הסיקו שבשרם של הזומבים האחרים לא מספיק להם יותר.
גלקטוס מגיע אל כדור הארץ ומיד מותקף על ידי הזומבים, אך מצליח להניסם בקלות.
האיש הענק, איירון מן וברוס באנר יוצרים מכשיר שמגביר את כוחו של הגולש הכסוף (אותו הם קיבלו לאחר שאכלו אותו) ומצליחים לפגוע בגלקטוס.
הזומבים שספגו את כוחו של הגולש הכסוף נלחמים בשלל נבלי על שהפכו לזומבים בעצמם, אך קפטן אמריקה נהרג על ידי הגולגולת האדומה.
לאחר מכן הם מנסים לאכול את גלקטוס.
למרות זאת, האיש הענק, הענק הירוק, איירון מן, לוק קייג', ספיידרמן ווולברין מתאחדים עם כוחו הקוסמי של גלקטוס והופכים למעין ישות אחת המזכירה את גלקטוס בשם "הגלקטי".
חמש שנים לאחר מכן, האקולייטים והצרעה (שראשה חובר לגוף אנדרואידי) חוזרים לכדור הארץ ומוצאים אותו ריק מאדם.
ללא ידיעתם, הגלקטי עזב את הכוכב כדי לחפש אחר מזון בחלל החיצון.
הסצנה האחרונה בסדרה מציגה קבוצת חייזרים על כוכב לכת אחר מפוחדים מהגעתו של גלקטוס, אך לאימתם, גלקטי נוחת על כוכב הלכת שלהם ומתחיל לאכול את תושבי הכוכב במקום לאכול את הכוכב עצמו.
הסדרה זכתה לאדפטציה בתוכנית הטלוויזיה "מה אם..." מבית היקום הקולנועי של מארוול.
בסדרת הטלוויזיה, התפרצות הנגיף נגרמת על ידי ג'נט ואן דיין, שנדבקה בווירוס שמקורו בעולם הקוונטים בו היא הייתה לכודה.
בעקבות הצלחת הפרק, הוכרז שסדרת הקומיקס תעובד לסדרת אנימציה.
במשחק הווידאו "" כאשר משחקים עם דמותו של ומסיימים את העלילה, ניתן לראות ייקום מקביל בו חיים גיבורי על זומבים בדומה לגיבורי סדרת הקומיקס.
גרסה זומבית של ונום הופיעה במשחק ""
Marvel Rivals (בפין-יין: Mànwēi Zhēngfēng; בסינית: 漫威爭鋒) הוא משחק וידאו יריות גיבורים בגוף שלישי שפותח והופץ על ידי NetEase Games בשיתוף עם Marvel Games.
המשחק שוחרר עבור Microsoft Windows, PlayStation 5 ו-Xbox Series X/S ב-6 בדצמבר 2024. ניתן להוריד את המשחק בחינם, עם 39 דמויות מ־Marvel Comics.
Marvel Rivals הוא משחק יריות רב משתתפים באינטרנט 6v6 שחקן מול שחקן, בגוף שלישי.
עם השילוב הנכון של שתיים או שלוש דמויות, שחקנים יכולים לעשות שימוש ב"סינרגיית גיבורים דינמיים" אשר ממקסמים עוד יותר את יעילות הלחימה של הדמות הניתנת למשחק שלהם.
המשחק כולל גם סביבות הניתנות להרס, המאפשרות לשחקנים לשנות את שדה הקרב לטובתם.
נכון לפברואר 2025, הוכרזו רשמית 37 דמויות.
בנוסף, אושרו חמישה מיקומים למשחק, אלה הם Yggsgard, מיזוג של Asgard ו־Yggdrasil, טוקיו של 2099, ביתם של ה־Klyntar, Hydra Charteris Base הממוקם באנטארקטיקה והאימפריה הבין-גלקטית של Wakanda .
למשחק שלושה מצבים: שיירה, שליטה והתכנסות.
הסיפור עוקב אחר מפגש עוין בין דוקטור דום למקבילו ההירואי משנת 2099, שגורם ל"הסתבכות בזרם הזמן" שמוביל ליצירת עולמות חדשים וגיבורים ונבלים מרחבי הרב-יקום נלחמים זה בזה כדי להביס את שתי גרסאות הדום לפני שאחד מהם טוען לניצחון על העולמות החדשים.
NetEase Games הקימה צוות מיוחד בסיאטל, המוקדש לעיצוב משחקים ורמות, כדי לשתף פעולה עם הצוות שלהם בגואנגז'ו, סין ב-Marvel Rivals.
המשחק מפותח כעת על ידי NetEase Games, שפיתחה גם שני משחקי Marvel נוספים.
ג'יי אונג מ־Marvel Games תיאר את Rivals כאחד מ"פרויקטי פיתוח המשחקים השאפתניים ביותר שלהם".
ל-Marvel Rivals היה מבחן אלפא סגור לציבור שנמשך עשרה ימים, בין ה-10 ל-20 במאי 2024. NetEase קיבלה תגובה נגדית במהלך מבחן האלפא כאשר הסטרימר ברנדון לאנרד קרא לחברה ברשתות החברתיות על הכללת סעיף אי-זלזול בחוזה שניתן ליוצרי תוכן שהייתה להם גישה למבחן האלפא, ומנע מהביקורות לומר דבר שלילי על המשחק.
בעקבות המחלוקת, NetEase התנצלה והצהירה שהיא תשנה את החוזה שלה כדי שיהיה ידידותי יותר ליוצרים.
מבחן בטא סגור עבור Marvel Rivals התקיים בין 23 ביולי ל-5 באוגוסט 2024 עבור הקונסולות והמחשב האישי.
Marvel Rivals הוא משחק חינמי על אף שהמשחק היה אמור לצאת ל-Windows דרך Steam ו־Epic Games, NetEase Games הצהירה כי היא בוחנת מהדורות פוטנציאליות בפלטפורמות אחרות.
במהלך מצגת של סוני שנערך במאי, נחשף כי המשחק ייצא גם לפלייסטיישן 5 ו-Xbox Series X/S.
Marvel Rivals קיבלו ביקורות טובות ממבקרים, על פי אתר Metacritic וציונו המשוקלל עומד על מעל 75 לגרסת המחשב, וציונים גבוהים יותר למשתמשי הקונסולות.
המשחק הגיע ל-10 מיליון שחקנים ברחבי העולם תוך 72 שעות.
יתר על כן, זה הגיע לשיא של 480,990 שחקנים במקביל ב-Steam ב-8 בדצמבר 2024.
Marvel's Midnight Suns הוא משחק תפקידים טקטי משנת 2022 שפותח על ידי Firaxis Games והופץ על ידי 2K.
המשחק כולל דמויות ממספר ספרי קומיקס של מארוול קומיקס, כמו ה-, האוונג'רס, אקס-מן וה-Runaways.
השחקנים גם יוצרים גיבור-על משלהם בשם "הצייד" עם מבחר של למעלה מ־30 כוחות שונים.
Midnight Suns יצא לאור ב־2 בדצמבר 2022 לפלטפורמות Windows, פלייסטיישן 5 ו-Xbox Series X/S.
גרסאות לפלייסטיישן 4 ו-Xbox One שוחררו ב־11 במאי 2023 (גרסה לנינטנדו סוויץ' שתוכננה לצאת בוטלה מאוחר יותר).
המשחק קיבל ביקורות חיוביות אך היה כישלון מסחרי.
השחקן נכנס לנעליו של "הצייד" (The Hunter), יוצא חלציה של , כשעליו לפקד על מבחר גיבורים במשימות שונות כדי להביס אותה.
הצייד הוא גיבור-על להתאמה אישית שנוצר במיוחד עבור המשחק על ידי Firaxis Games בשיתוף עם מארוול, וניתן לשחק אותו כזכר או כנקבה (בכל מקרה הדמות משתמשת ב-Singular they).
שחקנים יכולים לבחור את כוחות העל של הצייד מתוך למעלה מ־30 יכולות שונות.
הקרבות עצמם מבוסס תורות בדומה לסדרת X-COM של Firaxis Games, מעורב עם מכניקת "בניית חפיסה" דומה לזה שנמצאת במשחקים כמו Slay the Spire: לכל גיבור, כולל הצייד, יש מאגר קלפים משלו ממנו ניתן להתאים לפני כל משימה חפיסה של שמונה קלפים.
בתחילת כל משימה השחקן בוחר שלושה גיבורים לקחת לקרב, כשהחפיסות שלהם משולבות לאחת ממנה נשלפים קלפים בכל תור.
הקלפים מייצגים תקיפות או יכולות שעשויות להשפיע על אויבים או על הגיבורים עצמם.
גיבורים יכולים גם לזוז ברחבי המתחם או לקיים אינטראקציה עם חפצים בנוסף לשימוש בקלפים.
בין משימות הקרב השחקן מתנהל בבסיס הפעולות שנקרא "המנזר" (The Abbey) שבו הם יכולים לשלוט בצייד במבט מגוף שלישי כדי לחקור את שטחי המנזר ולתקשר עם הגיבורים האחרים.
אלמנטים של משחקי תפקידים כמו אינטראקציה עם דמויות אחרות משפיעים על המשחק ועל היכולות של הגיבורים.
המנזר הוא גם המקום לרכישת קלפים חדשים לחפיסות הגיבורים ולשדרוגם.
משחק הבסיס כולל 13 דמויות שונות שניתן לשחק בהן, כולל הצייד, להן נוספות ארבע דמויות בחבילות DLC:
+דמותמדובבהערותבליידמייקל ג'יי וייטקפטן אמריקהקפטן מארוולדדפולפורסמה כ־DLCדוקטור סטריינג'גוסט ריידרג'אנקרלו סבוגלהענק הירוקהציידאליזבת גרויוןאיירון מןמג'יקמורביוסג'ייק גריןפורסמה כ־DLCניקו מינורומכשפת השניספיידרמןסטורםמארה ג'ונופורסמה כ־DLCונוםג'ייק גריןדרין דה פולפורסמה כ־DLCוולבריןסטיב בלום
השחקן יכול גם לשחק בתור חיית המחמד של הצייד, כלבת השאול צ'ארלי, במשימות ספציפיות.
הנבלית העיקרית של המשחק היא לילית (ג'ניפר הייל), "אם כל השדים" ואמו הביולוגית של הצייד, שמשתפת פעולה עם ארגון הידרה, שחברים בו דוקטור פאוסטוס (טיים וינטרס), קרוסבונז () וסין (אמילי או'בריאן).
נבלים נוספים כוללים את מפיסטו (ג'ייסון אייזקס), סייברטות' (), דרקולה () וקת'ון (דרין דה פול), כמו גם גרסאות מרושעות של ונום, מכשפת השני, הענק הירוק והצייד.
דוקטור דום (מקטביש) מופיע בסצנת פוסט קרדיט.
דוקטור פאוסטוס, המדען של הידרה, משתמש בקסם אפל ובמדע כדי להחיות את לילית בתקווה להשתמש בה כעזרה להידרה לכבוש את העולם.
שישה חודשים לאחר מכן, כוכב בשם "שמש החצות" מתקרב לכדור הארץ, מערער את הקסם ומבשר על שובו של קת'ון, אדונה של לילית.
דוקטור סטיבן סטריינג' וטוני סטארק מנסים להשיג עמוד מן הדארקהולד המכונה "גוויל הכוח" (Parchment of Power) מג'וני בלייז, אך הוא מסרב.
לאחר שהותרעו לגבי קסם מתכנס בסאנקטום סנקטאורום, קרול דנברס מצטרפת אליהם במטרה לסייע לוונדה מקסימוף בלחימה בלילית ובחוליית הידרה עד שסטריינג' יוכל ליצור מגן מיסטי להדוף אותם.
במהלך טקס התחייה שמבצע סטריינג', הקולר של הצייד פולט קסם אפל, מה שמאלץ את מינורו להשלים את הלחש.
סטריינג' מנסה ליצור קשר עם מקסימוף לעזרה בשחזור זיכרונותיו של הצייד, אך מגלה שהיא בצרות.
הוא, הצייד ובלייד נוסעים אל הסאנקטום, שם הם מגלים שלילית כישפה את ונום כדי לעזור לה להרוס את המגן ולחטוף את מקסימוף.
ונום גובר על הצייד עד שספיידרמן מתערב ומאפשר לגיבורים לסגת.
לאחר שהגיבורים שומעים כי אנרגיית הגמא של "שמש החצות" מונעת מברוס באנר להפוך לענק הירוק, הם מגייסים את ספיידרמן ולוכדים את פאוסטוס כדי ללמוד את המטרה הבאה של לילית.
לאחר שסוכן ההידרה קרוסבונז הורג את פאוסטוס לפני שידבר, הגיבורים מוצאים את היומן של פאוסטוס ולומדים שהידרה גונבת חפצים מהסאנקטום.
בינתיים, סייברטות' נשכר להרוג את הצייד אך נפצע אנושות על ידי וולברין וניצל על ידי לילית, אשר לאחר מכן הורסת את מגדל האוונג'רס כדי לגנוב מאיץ גמא בעוד היא מכשפת את באנר.
הצייד, מינורו ומג'יק משתמשים בכישוף כדי להתעתק לבסיס הידרה, שם באנר משתמש במאיץ כדי להעצים את מקסימוף המכושפת אף היא.
הגיבורים, לאחר שהם נכשלים לדבר אליה, נסוגים.
בזמן שהם עוצרים התקפה של השדים של לילית, הם מגייסים את וולברין ומעצבים חליפה חדשה עבור הצייד כדי שיוכלו לעקוף את ההגנות המיסטיות של בסיס ההידרה, להשתמש במאיץ כדי להשמיד את הגוויל ולשחרר את מקסימוף.
בלייז יוצר קשר עם ריאז ונותן לו את הקלף, אבל גם מנסה לתת את הצייד למפיסטו ולוכד אותם בלימבו כדי למנוע מלילית להגיע לצייד.
למרות זאת, מג'יק משחררת אותם כך שהגיבורים יוכלו להוציא לפועל את התוכנית שלהם ולגרש את סייברטות' ללימבו על הדרך.
בלייז מקריב את עצמו כדי להשמיד את הקלף באמצעות המאיץ, אבל באנר משתמש במכשיר כדי להפוך לענק הירוק כשהוא מרושע וחכם יותר.
הגיבורים עוקבים אחר הידרה ולילית אל קברה שבהר וונדאגור (Mount Wundagore), שם ריאז מנסה לאטום אותה ואת הענק הירוק במערה לפני שיצליחו לשקם את הדארקהלוד, אבל היא משחררת שדים ברחבי העולם.
לאחר שהביסו את קרוסבונז וכוחותיו, הגיבורים גונבים מהידרה פגיון החדור בכוחו של קת'ון בזמן שמקסימוף והצייד מכניעים ומשחררים את הענק הירוק מהשפעתה של לילית.
הגיבורים מתעמתים עם לילית, שחושפת את מזימתה להשמיד את קת'ון לאחר שנודע לה תוכניותיו עבור עבור ילדה.
לשם כך היא הורסת את הצווארון של הצייד, אך מתברר מאוחר מדי שהקולר מנע מקת'ון מלהשתלט על הצייד.
אף על פי כן, הצייד מגרש אותו בזמן שלילית משתמשת בפגיון כדי להרוס את הדארקהלוד וחוזרת צורתה האנושית למראה.
כשהיא מבינה שהיא והילד שלה הושחתו מהספר, לילית שולחת את הגיבורים בחזרה למנזר בזמן שהיא, הצייד ותחומו של קת'ון מתכלה על ידי הדארקהולד.
עם זאת, המטפלת מאמינה שהם עדיין בחיים.
במקום אחר, דוקטור דום עד לאירועים שהתרחשו ולוקח את הדארקהולד לעצמו, בעוד הוא קורא למשתמשים האחרים "חובבים".
תוך כדי חקירת אוסף אמנות שגדוד הידרה בראשות סין גנב, הצייד נתקל בדדפול, שנשכר על ידי "לקוח מסתורי" (כשברור שמדובר בדוקטור דום) כדי לגנוב פסל קסם בשם "the Magna Corrigo" הנמצא באוסף.
לאחר שסין בוגדת בהידרה, גונבת את הפסל ומשחררת קבוצה של ערפדים ("vampyres", להבדיל מהאיות המקובל vampires), הצייד מציע מקלט לדדפול במנזר כדי להגן עליו מפני דום, חרף מחאות מצד שאר הגיבורים.
עם הפסל ברשותם, הערפדים הנועזים תוקפים בפומבי חפים מפשע ומקימים קינים ברחבי מנהטן.
בעזרתו של דדפול, שמשות החצות עוקבים בסופו של דבר אחר סין לטרנסיה, שם היא מתכוונת להשתמש בפסל בטקס כדי להעצים את הערפדים, עד שדדפול משמיד אותו.
חטא בורחת ומדווחת לאדונה דרקולה, שמבטיח לה שהפסל לא היה חיוני לתוכניותיו.
ספיידרמן והצייד מאתרים את ונום, שירד למחתרת לאחר ששוחרר משליטתה של לילית ונחלה מאכילת ערפדים.
מפיסטו מופיע, מציע לרפא את ונום ובתמורה הגיבורים יהרגו את כוחותיו של דרקולה, דבר שספיידרמן מסכים לו.
לאחר הריפוי, ונום מסכים להפוגה ומצטרף לשמשות החצות.
בחיפוש אחר נקמה על כך שדרקולה מפר עסקה ביניהם, מפיסטו עוזר לצייד, ונום וספיידרמן למצוא את הקן העיקרי של הערפדים ואת דרקולה עצמו.
בעבודה משותפת, השלישייה הורסת את הקן ומאלצת את דרקולה לסגת.
בזמן שהערפדים מדביקים את חיילי הידרה ותוקפים את ניו יורק, ספיידרמן משכנע את בלייד לעזור לו לגייס מכר משותף שלהם, ד"ר מייקל מורביוס.
הגיבורים מלווים את מורביוס למעבדה שלו ומגלים שהערפדים גנבו את המחקר שלו ואב טיפוס של סרום המסוגל להרגיע את הרגישות הקטלנית שלו ושל הערפדים לאור השמש.
לאחר שהשלישייה מרחיקה ערפדים שבאו להרוג את מורביוס ולהרוס את הציוד שנותר לו, ספיידרמן מציע מקלט למורביוס במנזר למורת רוחם של בלייד והצייד.
לאחר שהבינו כי הערפדים מתכוונים לייצר את סרום אור השמש בכמויות, ספיידרמן מאתר מתקן הידרה המותקף מצד ערפדים בראשות סין.
ספיידרמן, מורביוס והצייד מתגייסים לעצור אותם ולשחזר את אב הטיפוס של הסרום, אך הם למדים שסין כבר מסרה כמה ארגזים של הסרום לדרקולה.
אף על פי כן, בזמן שהם נלחמים עם זריחה מול דרקולה וכוחותיו המחוזקים, הגיבורים מגלים שהערפדים דיללו את הדגימה של מורביוס תוך כדי הייצור ההמוני שלה, והחלישו את השפעותיו.
מג'יק וולברין מתבקשים על ידי שותפתם מהאקס-מן, סטורם, לסייע לה למצוא את דליה, יתומה מוטנטית שנעלמה.
לאחר שעזרה להם להביס ערפדים תוך כדי חיפוש בבית היתומים בו שהתה דליה בפעם האחרונה, סטורם מצטרפת לשמשות החצות ומסייעת להם תוך כדי המשך החיפושים שלה.
בסופו של דבר, הם מאתרים את דליה בביוב של ניו יורק, שם היא חיה לצד המורלוקים, מוטנטים עם מראה מפלצתי שנדחו על ידי החברה וסירבו להצטרף לאקס-מן.
למרות הביקורת הראשונית שלה על האקס-מן, דליה נפתחת מאוחר יותר בפני סטורם ומקבלת את הצעתה לעזור לה.
לאחר מכן, דליה נחטפת על ידי דרקולה שרוצה להשתמש בכוחות הריפוי שלה כדי ליצור גזע ערפדים מושלם.
סטורם, הצייד ובלייד מתעמתים ומביסים את דרקולה וסין, ומשחררים את דליה בתהליך.
לאחר מכן, דליה נענית להזמנתה של סטורם למצוא מקלט בבית הספר של צ'ארלס אקסבייר.
לאחר חקירה ממושכת, בלייד, דדפול, ונום, מורביוס וסטורם מגיעים לטירתו של דרקולה כדי להרוג אותו ולסיים את איום הערפדים אחת ולתמיד.
לאחר שהם מצליחים במשימה הם חוזרים למנזר כדי לחגוג.
בינתיים, סין הפצועה והמעוותת נשבעת למצוא אדון חדש.
שמועות לפיהן Firaxis Games, האולפן האחראי לסדרת Civilization ולסדרת משחקי האסטרטגיה הטקטיים מבוססי-התור X-COM, מפתח משחק המבוסס על יקום מארוול ודומה ל־X-COM הופיעו בתחילת יוני 2021 לקראת E3 2021. ג'ייסון שרייר מבלומברג אישר שמשחק כזה נמצא בפיתוח, אם כי לא היה בטוח מתי הוא מתוכנן להכרזה.
Midnight Suns הוכרז במהלך ב־25 באוגוסט, וקיבל תאריך יציאה מתוכנן למרץ 2022. המשחק בוים על ידי .
בינואר 2022, מייקל ג'יי וייט הודיע שהוא ידבב את בלייד.
ביוני 2022, לצד חשיפת ספיידרמן כדמות ניתנת למשחק, הוכרז שיורי לוונטל ידבב את פיטר פארקר במשחק, אותו דיבב גם בסדרת משחקי ספיידרמן של Insomniac Games.
ניקו מינורו מדובבת על ידי ליריקה אוקנו, אשר שיחקה בתפקיד זה בסדרת הטלוויזיה הבורחים.
לפי המהנדס הראשי של המשחק, וויל מילר, במשחק יש "כ־65,000 שורות של דיאלוג קולי" ו"מעל שעתיים של סצנות מעבר".
המשחק כולל מחווה ללוק וילטשייר, שמת מסיבוכים ארוכי טווח של נוירובלסטומה בנובמבר 2021 בגיל 23. לוילטשייר נאמר קודם לכן שכל אפשרויות הטיפול אזלו והוא הועבר לטיפול פליאטיבי.
כחלק מהמשאלות האחרונות שלו, הוא אמר שהוא רוצה לשחק ב־Midnight Suns.
ארגון הצדקה Solving Kids' Cancer פרסם בקשה ב־LinkedIn, שנראתה על ידי מנהלים ב־2K.
המפתחים עבדו כדי ליצור מבנה שניתן לשחק בו של המערכה הראשונה של המשחק תוך 24 שעות והביאו אותו לוילטשייר כדי לשחק לפני מותו.
ב־1 בספטמבר 2021 שוחרר טריילר ראשון למשחק המציג את מערכת הקלפים המשמשת בלחימה.
בנובמבר 2021 פורסם כי המשחק נדחה למחצית השנייה של 2022. המשחק הוצג מחדש במהלך Summer Game Fest ביוני 2022 עם קטעים חדשים, תאריך ההשקה אושר ב־7 באוקטובר 2022 עבור כל הפלטפורמות למעט נינטנדו סוויץ', ונחשפו התוספות של ונום, הענק הירוק, מכשפת השני, דוקטור סטריינג' וספיידרמן לרשימת הדמויות.
ב־8 באוגוסט 2022 המשחק נדחה עוד יותר לשנה שלאחריה, כאשר גרסאות הפלייסטיישן 5 וה־Xbox Series X/S יושקו במהלך שנת הכספים הבאה של Take-Two Interactive שתסתיים ב־31 במרץ 2023, בעוד שגרסאות נינטנדו סוויץ', פלייסטיישן 4 ו-Xbox One נותרו ללא תאריך.
ב־10 בספטמבר 2022 הוכרז שגרסאות ה־PC, פלייסטיישן 5 ו־Xbox Series X/S של המשחק יושקו ב-2 בדצמבר 2022. ב־2 במאי 2023 הוכרז שגרסאות הפלייסטיישן 4 ו־Xbox One ישוחררו ב־11 במאי 2023; הגרסה לנינטנדו סוויץ' בוטלה.
המשחק קיבל ביקורות "חיוביות בגדול" ממבקרים, לפי האתר Metacritic.
, מנכ"ל Take-Two Interactive, אמר שלמרות שהמשחק היה הצלחה ביקורתית הוא נכשל מסחרית.
זלניק חושב ש"ייתכן וחלון השחרור לא היה מושלם" ושיכול להיות לו זנב ארוך (כמו למשחקי Firaxis אחרים).
משגר יישומים בגרסת ה־PC תואר כגורם מרכזי לבעיות ביצועים במשחק.
המשחק היה מועמד לפרס DICE ה־26 מטעם האקדמיה לאמנויות ומדעים אינטראקטיביים בקטגוריית "משחק האסטרטגיה/סימולציה של השנה".
"Marvin Gaye" (בעברית: "מרווין גיי") הוא סינגל של הזמר-יוצר האמריקאי צ'ארלי פות', בשיתוף פעולה עם הזמרת-יוצרת האמריקאית מייגן טריינור.
השיר, שיצא ב-10 בפברואר 2015 בהוצאת חברת התקליטים אטלנטיק רקורדס, מופיע כסינגל המוביל של המיני-אלבום השלישי של פות', Some Type of Love , ואלבום האולפן הראשון של פות', Nine Track Mind.
השיר נכתב על ידי צ'ארלי פות', ג'ייקוב לות'רל, ג'ולי פרוסט וניק סילי, והופק על ידי צ'ארלי פות'.
נכון לאוגוסט 20225, השיר הושמע למעלה מ-755 מיליון פעמים ביוטיוב, ולמעלה מ-845 מיליון פעמים בספוטיפיי.
Master of Puppets הוא אלבומה השלישי של להקת ההבי מטאל האמריקאית מטאליקה, אשר יצא לאור ב-3 במרץ 1986, על ידי אלקטרה רקורדס.
האלבום הוקלט בקופנהגן, דנמרק באולפני Sweet Silence עם המפיק פלמינג ראסמסן, והיה האלבום האחרון של הלהקה עם הבסיסט קליף ברטון, שמת בתאונת אוטובוס בשוודיה במהלך סיבוב ההופעות של האלבום.
בדומה לאלבום הקודם של מטאליקה, Ride the Lightning, גם Master מתחיל בפתיחה אקוסטית, הבאה בניגוד לקצב הת'ראש הרצחני של שאר האלבום.
השיר הראשון, אשר אליו משתייכת הפתיחה, הוא Battery.
מיד אחרי הפתיחה האיטית, המלודית והמלנכולית, מתחיל השיר עצמו, שהוא מהיר, חסר מלודיה, מאופיין בקצב תופים מסחרר ובעל קצב של פאנק, אך באמצעו שני סולואים - הראשון איטי ומלודי, השני בעל קצב מסחרר.
Battery על כל חלקיו הוא אחד השירים האהובים ביותר של מטאליקה בעיני מעריצי הלהקה.
השיר השני באלבום הוא שיר הנושא.
מבחינה מוזיקלית, Master of Puppets (אדון הבובות) היא יצירה ארוכה בת שלושה חלקים, כאשר החלק השני שונה בתכלית מהשאר.
החלק הראשון של היצירה הוא כבד, מהיר, "עצבני", חסר מלודיה ומלא בדיסטורשיין.
היצירה מתחילה בפתיחה אינסטרומנטלית ארוכה וכבדה, הכוללת סולו טכני של גיטריסט הקצב, ג'יימס הטפילד, ורק לאחר מכן מתחילות המלים.
בין החלקים מנוגן סולו מלודי מלא רגש של גיטרות חשמליות, אשר מהווה ניגוד מוחלט לחלקים האחרים.
החלק השלישי חוזר על העוצמות של הראשון ומסתיים בציחקוקים מעוררי פחד.
מבחינת התוכן, השיר "אדון הבובות" מתאר את התמכרותם של חברי הלהקה לסמים ולמשקאות חריפים, ומתאר בצורה מטאפורית את שליטת הסמים במוחם ובאופן מחשבתם.
שני שירים מהאלבום שבולטים בליריקה המקורית שלהם הם The Thing That Should Not Be ("הדבר שלא צריך להיות") ו-Leper Messiah ("משיח מצורע").
זה הראשון מבוסס על סיפור קצר מאת ה.פ.
לאבקרפט בשם "Shadow Over Innsmouth" ומתאר את עלייתו של יצור מפלצתי מן הים.
השני הוא שיר מחאה פוליטי אנטי-דתי, המתאר את שחיתות הכנסייה ובז למאמינים, המתוארים ככסילים ופתאים.
שיר נוסף מהאלבום, אשר מזכיר באורכו, בעוצמתו, במוזיקה הכבדה והזועמת ובליריקה הבוטה את שיר הנושא, הוא Disposable Heroes ("גיבורים חד פעמיים").
שיר זה מתאר את ניצול החיילים הצעירים על ידי השלטונות ככוח עבודה זול ויעיל, את הזלזול בחיי אדם ואת שליחת החיילים למוות למען אינטרסים פוליטיים של השלטון.
הדובר בשיר הוא חייל אשר נשלח בעל כורחו לחזית, והוא מבין כי הוא למעשה בובה על חוט של השלטון.
ליותר מידע על היצירה ראו ערך פוליטיקה במטאל.
כמו כן, האלבום מכיל יצירה אינסטרומנטלית בשם Orion.
בדומה לשיר הנושא באלבום, גם יצירה זו מורכבת משני חלקים, כאשר הראשון הוא כבד ו"עצבני" (אם כי לא כל כך מהיר), ואילו החלק השני הוא מלודי, עדין, שקט ויותר מינורי.
ביצירה מתבלט באופן מיוחד דווקא חלקו של הבסיסט, קליף ברטון, אשר תרם ליצירה קטעים נינוחים ולא-מטאליים בהווייה, שמהווים התחלה קדומה של סגנון הפרוג מטאל.
לאחר שברטון נהרג בתאונת דרכים במהלך סיבוב הופעות של הלהקה בשוודיה, היצירה Orion נוגנה בהלווייתו.
רצועות הבונוס בהוצאה הדיגיטלית המחודשת הוקלטו בהופעה חיה בסיאטל קולוסיאום, שבסיאטל, ב־29 ו־30 באוגוסט 1989, ונכללו גם באלבום ההופעה Live Shit: Binge & Purge שיצא לאור ב־1993.
ג'יימס הטפילד – סולן, גיטרת קצב, סולו גיטרה ראשון ב-"Master of Puppets", סולו גיטרה שני ב-"Orion"
לארס אולריך – תופים, כלי הקשה
קליף ברטון – גיטרה בס, קולות רקע
פלמינג ראסמסן – הפקה, טכנאות
אנדי ורובלבסקי - עוזר טכנאי
מארק וילצ'ק – עוזר טכנאי מיקסים
ג'ורג' מארינו – מאסטר, רימאסטר להוצאה המחודשת ב-1995
האווי ווינברג, ג'נטרי סטודר – רימאסטר ב-2017
בארכיטקטורת ה־IBM PC, ה־Master Boot Record (בראשי תיבות: MBR) הוא סקטור האתחול (כלומר, הסקטור בהתחלה הלוגית של הדיסק הקשיח), שמכיל את רצף הפקודות הנחוצות לאתחול מערכת או מערכות ההפעלה.
ה־BIOS מעלה ומבצע את ה־MBR, שמכיל בדרך־כלל את טבלת המחיצות של הכונן, ובה משתמש המחשב כדי להעלות ולהריץ את חלק האתחול של המחיצה המסומנת בדגל הפעיל.
התכנון מאפשר ל־BIOS להעלות כל מערכת הפעלה בלי לדעת בדיוק איפה להתחיל במחיצה.
נכון ל-Windows XP ה־MBR מגביל את מערכת ההפעלה מלזהות מעל 2TB של דיסק קשיח (על מנת לזהות יותר מ-2TB צריך להשתמש ב-GPT).
הדבר נובע מחישוב מתמטי של מגבלות ב-BYTE שנמצא בו.
עם זאת, מיקרוסופט יצרה מס' אפשרויות raid בהם המערכת מתייחסת למספר דיסקים גדולים כאל דיסק קשיח אחד.
446 הבתים הראשונים: אזור הקוד ערך טבלת המחיצות בגודל 16 בתים ערך טבלת המחיצות בגודל 16 בתים ערך טבלת המחיצות בגודל 16 בתים ערך טבלת המחיצות בגודל 16 בתיםחתימת ה־MBR בגודל 2 בתים (0xAA55)
כיוון שה־MBR נקרא כמעט ברגע בו המחשב מתחיל לעבוד, וירוסים רבים השתמשו בו לפני שהאנטיוירוסים החלו להתריע על שינויים ב־MBR.
Master of Magic הוא משחק אסטרטגיה ממוחשב מבוסס תורים, שהופץ בידי חברת Microprose בשנת 1994 ופותח בידי חברת סימטקס, שפיתחה גם את משחק המחשב הדומה Master of Orion.
המשחק מזכיר מאוד בסגנונו את Civilization, אך ברקע של עולם פנטזיה, ותוך שימוש מסיבי בקסמים, בגיבורים, גזעים שונים בעלי יכולות שונות ושני עולמות שמחוברים זה לזה.
המשחק סבל מבאגים רבים (וגם בגרסתו החדשה ביותר עדיין סובל), אך למרות זאת הוא זכה להצלחה לא קטנה ולאורך חיים מרשים - גם בימינו ניתן למצוא רבים המשחקים בו.
המשחק יועד במקור למערכת ההפעלה DOS.
למרות שניתן להריץ אותו גם על גרסאות חדשות של חלונות, הדרך הנוחה ביותר לשחק בו כיום היא באמצעות אמולציה.
Master of Orion (בקיצור MOO או MoO) הוא משחק אסטרטגיה בתורים מסוג מדע בדיוני שפותח על ידי סטיב בארקיאה (Simtex) והופץ על ידי MicroProse ב-1993. משחקי ההמשך הם Master of Orion II ו-Master of Orion III.
כמשחק 4X (לחקור, להתרחב, לנצל ולחסל) מוקדם, MOO יצא על בסיס המשחק הפופולרי Civilization ומשחק דמוי הרפתקאות בסגנון Iron Seed.
המשחק עוצב לפי מספר משחקים ישנים יותר, במיוחד לפי Spaceward Ho!
המשחק נחשב לאחד הטובים ביותר מהז'אנר.